
Årsmøde og generalforsamling i KulturSilkeborg


Referat
Referent: Rebecca 

	1. Valg af dirigent & referent
		Kulturrådet foreslår Lone Stig Andersen

- Generalforsamlingen vedtager at Lone er valgt som dirigent

- Generalforsamlingen vedtager at Rebecca er valgt som referent



	2. Formandens årsberetning

- Årsberetning vedlagt



	3. Debat

- Der er opbakning til de nye priser, som Kulturrådet har indført.

- For fortsat at udvikle og bevare kulturen i Silkeborg er der behov for bedre vilkår for rytmisk musik, billedkunst og scenekunst.
- Lydpotten har gennem tiden fostret mange talentfulde musikere og udgør et vigtigt element i byens musikliv.
- Der var også en samtale om, hvordan kulturen i højere grad kan tænkes samlet, frem for opdelt i rytmisk musik, billedkunst og scenekunst.
- Udvalget sender en hilsen og ser frem til det videre samarbejde.






	4. Behandling af indkomne forslag 

	Der er indkommet to forslag til sproglige ændringer af vedtægterne.

“§ 3 stk. 7: Kultur-, Fritids-, Outdoor- og idrætsudvalget ændres til: Kultur-, fritid- og Idrætsudvalget”
 
“§ 3 stk 8 : teater ændres til scenekunst”

- Generalforsamlingen vedtager ændringerne



5. Forelæggelse af revideret regnskab for det foregående år til godkendelse
                         
                        
- Regnskab og budget vedlagt

- Generalforsamlingen godkender regnskabet for 2025



Præsentation af kandidater til valg til foreningens bestyrelse: Silkeborg Kulturråd



Valg af kandidater til foreningens bestyrelse: Silkeborg Kulturråd
På valg er:

Bente Refslund (modtager genvalg) - Generalforsamlingen vedtager genvalget

Michael Jensen (modtager genvalg) - Generalforsamlingen vedtager genvalget

Rebecca Arnaldo (modtager genvalg) - Generalforsamlingen vedtager genvalget

Nicoline S. Hansen - Generalforsamlingen vedtager valget


- Kulturrådet bestræber sig på at finde endnu et medlem på senere tidspunkt




Valg af tre suppleanter 


- Kulturrådet bestræber sig på at finde suppleanter på senere tidspunkt

Valg af revisor og revisorsuppleant
På valg er Hans Løkke og Niels Kaas (begge modtager genvalg)

- Generalforsamlingen vedtager genvalget af Hans Løkke (revisor)

- Generalforsamlingen vedtager genvalget af Niels Kaas (revisorsuppleant)



Eventuelt
































Forkvindens beretning 2025

Mine gode kolleger i Kulturrådet har tidligere sagt, at beretningen skal være kort. Og jeg skal gøre mit bedste for at opfylde det ønske. Men samtidig skal jeg sørge for at komme rundt om det, der har præget Kulturrådet i 2025. 
Den store overskrift for 2025 har været kommunalvalget i efteråret, som har givet os et nyt udvalg, med et nyt navn – Kultur og Fritidsudvalget – og mange nye medlemmer, som vi glæder os til at lære at kende. Men inden da skulle vi igennem et år, hvor valgkampen i stigende grad satte sit præg på den lokale kulturpolitik. 
Vi har gennem mange år efterspurgt et permanent udstillingssted for billedkunst, gerne med værkstedsfaciliteter og gerne med god plads. Og i 2025 så det ud til, at det ville lykkes: først i Remisen på Baneterrænet og senere i Vestergade. Men begge projekter faldt til jorden; heller ikke i den byrådsperiode var der flertal for at sikre billedkunsten et hjemsted. Noget lignende kan man sige om et nyt øvested for den mere heavy del af den rytmiske musik. Lydpotten blev heller ikke fornyet.
Så der blev sagt farvel til det afgående udvalg med blandede følelser: På den ene side har udvalget  givet os som Kulturråd bedre arbejdsbetingelser i deres periode, på den anden side, så er der ikke kommet løsninger på de alvorlige problemer der er her i kommunen med at give mulighed for at billedkunst, musik og scenekunst kan udvikle sig. Så der er store forventninger til, at vi kommer videre og får skabt de rammer, som miljøerne har brug for. Og som vi alle sammen har brug for, hvis kulturlivet  i Silkeborg Kommune skal være levende lokalt og have mulighed for at nå ud over kommunegrænsen.
Vi fik heldigvis mulighed for at diskutere udfordringerne med en hel række kandidater ved vores vælgermøde 1. oktober. Vi har talt meget om, at kulturen skal ud i hele kommunen, så vi valgte at tage vores egen medicin og henlægge mødet til Kragelund Forsamlingshus. Det blev en god aften, men vi måtte ligesom så mange andre erkende, at det er virkelig svært at trække folk ud af Silkeborg By.
Det kan vist godt lyde som om, at det har været et hårdt år i Kulturrådet. Det synes jeg nu ikke. Der er masser at arbejde med og for i de kommende år. 
2025 blev også det år, hvor to nye kulturpriser så dagens lys. Silkeborg Kommune valgte at lave en fælles prisfest for kultur og idræt, som blev afholdt for første gang i sidste måned. Det var anledningen til at vi i Kulturrådet indstiftede Prisen for Årets Kulturbegivenhed og Prisen til Årets Unge Kunstner eller unge kulturaktør. I begge tilfælde ville vi gerne have, at indstillinger kom fra Kunstnere og Kulturaktører. Så prismodtagerne blev valgt på baggrund af indstillinger fra jer, der selv er aktive. Vi valgte også, at en unik indsats skulle belønnes med et unikt værk. Så den første pris blev skabt af den internationalt anerkendte keramiker Mette Maya Gregersen, der jo har værksted i Sminge. Og vi var enige om, at de første priser skulle gå til henholdsvis Hakkehuset for forestillingen Fugl Fønix og den unge mezzosopran Kirsten Voss, som startede sit musikliv på Den Kreative Skole. 
Både vælgermøde og arbejdet med at etablere de to nye priser har taget noget tid. Men vi har selvfølgelig også behandlet ansøgninger til de frie kulturelle midler, 27 er det blevet til i år, drøftet kommunens projekt Kultur for Ældre, givet udtalelser om budget og brug af demografimidler og deltaget i to kommunale baggrundsgrupper. 
En omkring udvikling af Midtbyen, hvor vi har talt for, at det er vigtigt at bevare pladser – ikke bare Torvet – så der kan laves koncerter og andre aktiviteter. Desuden, så var det vigtigt for os, at man tænker kunsten ind, hvis man vil lave skiltning og gøre nogle af vejene mere fredelige.
Den anden gruppe handlede om det område, der bliver frigjort, når Chr VIII vej er flyttet. Her talte vi for at kunst på arealet spiller sammen med et naturpræg. Måske med skulptur i søen – og al det her skal jo så vidt muligt laves af lokale kunstnere.
Her til sidst vil jeg lige runde Kulturrådet. Ved sidste generalforsamling blev Helle Jakobsen valgt ind i stedet for Tommy Nielsen og Nicoline Schmidt Hansen blev valgt som suppleant i stedet for Jette Falster. I sommeren 2025 trådte Steen Hovmand ud af rådet og Nicoline kom altså ind. Det er dejligt med nye kræfter og nye perspektiver sammen med de, der har været med længe. 
Det leder naturligt hen til at sige tak til jer i rådet for medspil og modspil, tak til vores gode samarbejdspartnere i forvaltningen og til jer, der skaber kunsten og kulturen

Regnskab for Silkeborg Kulturrad 2025

Posteringer: Udgifter i kr.

Tilskud Silkeborg Kommune

Kulturelle Samrad Danmark 500,0
Generalforsamling 1.086,00
Domzenenavn 109,00
Hjemmeside 1.888,40
Valgermgde 10.245,33
Bestyrelsesmgder forplejning 4.511,24
Kulturmgdet; kgrsel og forplejning 973,66
Bankgebyrer og afgifter 2.222,25
Renter

lalt 21.535,88
Udgifter:

Arets resultat:

Udegifter allerede disponeret i 2025 til udbetaling primo 2026

Overskud 2025
Status:

Aktiver:

Startsaldo ved arets begyndelse
Arets resuitat

Saldo ved arets udigb

Passiver:

Henszettelse til kunstvaerker til kulturpriser
Henszettelse til tak til Rampelys for kaffe og husrum
Egenkapital

falt

©,

Silkeborg, den f/'/g 2026

. 1 — e

indtaeger i kr.

45.000,00

17,87

45.017,87

23.481,99

6.000,00
17.481,99

3.585,20
23.481,99
27.067,19

5.000,00
1.000,00
21.067,19

27.067,19

Cling X pus, ol

Erling Kyvsgagrd

Bente Refslund





